Informacijski sustavi - Wikipedija

# Informacijski sustavi

### Izvor: Wikipedija

Informacijski sustav u strogoj definiciji je sustav koji prikuplja, pohranjuje, čuva, obrađuje, i isporučuje potrebne informacije na način da su dostupne svim članovima neke organizacije koji se njima žele koristiti te imaju odgovarajuću autorizaciju. No kraća, ali daleko složenija definicija glasi da je IS dio poslovnog sustava koji daje podatkovnu sliku procesa iz realnog sustava. To vrši modelom podataka, modelom procesa i modelom izvršitelja.

- Model podataka definira podatke koji se koriste u poslovnom sustavu.
- Model procesa definira procese iz poslovnog sustava te opisuje funkcije po kojima se ti procesi mjenjaju.
- Model izvršitelja definira sve koji su uključeni u izvršavanje procesa poslovnog sustava.

## [uredi] Djelovi informacijskog sustava

Informacijski sustav se dijeli na sustav za obradu transakcija, upravljački izvještajni sustava, sustav za potporu odlučivanju te sustav uredskog poslovanja.

## [uredi] Sustav za obradu transakcija

Sustav za obradu transakcija pripada operativnoj razini poslovnog sustava a općenito ima tri funkcije. Vođenje evidencije, izdavanje dokumentacije i izvještavanje.

## [uredi] Upravljački izvještajni sustav

Služi srednjem menadžmentu, te ga opskrbljuje djelomično agregiranim i kategoriziranim podacima dobivenog iz sustava za obradu transakcija, što svrsishodno služi za praćenje tendencija kretanja unutar samog sustava kako bi se na vrijeme moglo reagirati i u skladu s tim donjeti odgovarajuća upravljačka odluka.

## [uredi] Sustav za potporu odlučivanju

Sustav za potporu odlučivanju je danas jedan od najsloženijih sustava. Obuhvaća elemente umjetne inteligencije koristeći baze znanja, mehanizme zaključivanja, neuronske mreže i sl. Ovaj sustav mora služi za potporu odlučivanju u obimu slabostrukturiranih i nestrukturiranih problema, a također su popularni u donošenju strukturiranih, odnosno rutinskih problema. Svaki ovakav sustav mora biti dovoljno jednostavan i te nastrojen korisniku kako bi bio pristupačniji, te mora biti fleksibilan kako bi prihvatio promjene u načinu odlučivanja ili zadanom problemu te u skladu s tim kvalitetno odgovoriti na tu promjenu.

## [uredi] Sustav uredskog poslovanja

Sustav uredskog poslovanja je element informacijskog sustava koji daje podršku u uredskom poslovanju i to su smislu manipulacije dokumentima, manipulacije podacima, odlučivanju, komuniciranju te arhiviranju.

Informacijski sustav općenito se može dijeliti na razne načine. To mogu biti i prema pojedinim područjima pa tako postoje:

- Financijski informacijski sustav
- Računovodstveni informacijski sustav
- Marketinški informacijski sustav
- Proizvodni informacijski sustav

Dobavljeno iz "http://hr.wikipedia.org../../../i/n/f/Informacijski_sustavi.html"

Kategorija: Informatika

##### Views

- Članak
- Razgovor
- Trenutna inačica

##### Traži